от китайския внос по време на РПП, като позицията им не е в полза на мерките.
 (150)
 Установено бе, че делът на натриевия глюконат в техния оборот е представлявал по-малко от 5 %. Освен това и двамата вносители са работели на печалба като цяло, както и в дейността си във връзка с натриевия глюконат.
 (151)
 Въз основа на това Комисията счете, че евентуалното въздействие, което продължаването на мерките би имало върху вносителите, ще бъде ограничено.
 5.3. Интерес на ползвателите
 (152)
 Въпросници бяха изпратени на осем известни ползватели. Отговори изпрати само един ползвател, който е против налагането на мерките.
 (153)
 По време на РПП оказалият съдействие ползвател не е осъществявал внос от КНР, тъй като се е снабдявал с натриев глюконат изключително от един от производителите от Съюза. За този ползвател натриевият глюконат представлява по-малко от 5 % от разходите за производство на крайни продукти, съдържащи натриев глюконат. Освен това дейността му, при която се използва натриев глюконат, е представлявала по-малко от 20 % от общия оборот през РПП. За този ползвател също беше установено, че е работил като цяло на печалба. Въз основа на ограниченото въздействие, което евентуални колебания на цените на натриевия глюконат може да окажат върху неговите производствени разходи, се очаква евентуалното въздействие, което продължаването на мерките би имало върху този ползвател, да бъде ограничено.
 (154)
 С оглед на заключенията по отношение на оказалия съдействие ползвател и поради ниското ниво на съдействие от страна на ползвателите Комисията стигна до заключението, че евентуалното въздействие, което продължаването на мерките би имало върху ползвателите, ще бъде ограничено.
 5.4. Интерес на търговците на едро
 (155)
 Петима търговци на едро се отзоваха и предоставиха отговори на въпросника. Трима изразиха становище в полза на мерките, докато другите двама не изразиха становище. Всичките петима търговци на едро са купували натриев глюконат от производител от Съюза и не са внасяли разглеждания продукт от Китай. Дейността, свързана с натриев глюконат, е представлявала незначителна част от общия оборот на всичките предприятия по време на разглеждания период.
 (156)
 Въз основа на това Комисията стигна до заключението, че евентуалното въздействие, което продължаването на мерките би имало върху търговците на едро, е вероятно да бъде незначително.
 5.5. Заключение относно интереса на Съюза
 (157)
 Въз основа на гореизложеното Комисията стигна до заключението, че не са налице основателни причини да се счита, че запазването на мерките по отношение на вноса на натриев глюконат с произход от КНР не е в интерес на Съюза.
 6. АНТИДЪМПИНГОВИ МЕРКИ
 6.1. Мерки
 (158)
 Всички заинтересовани страни бяха уведомени за съществените факти и съображения, въз основа на които се предвижда да бъдат запазени действащите антидъмпингови мерки. На тези страни бе предоставен и срок, в който те имаха възможност да представят коментарите си след оповестяването. Нито една страна не представи коментари след оповестяването.
 (159)
 От гореизложеното следва, че, както е предвидено в член 11, параграф 2 от основния регламент, наложените с Регламент (ЕС) No 377/2010 на Комисията (7) антидъмпингови мерки, приложими към вноса на натриев глюконат с произход от КНР, следва да се запазят.
 6.2. Специален мониторинг
 (160)
 За